Cuneiform Tablet KTK 21
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na i-dí-a-bi-im qí-bi-ma um-ma i-dí-da-gán-ma a-na-kam na-áš-pè-er-ta-šu ša {d}UTU-tap-pá-i ub-lá-ni né-eš-ta-mì-ma a ma-lá na-áš-pè-er-tí-kà um-ma a-na-ku-ma URUDU bi₄-lam um-ma šu-ut-ma ma-num a-na ša tù-sí-ri-ni eṭ-lúm ìš-tí-a a-na na-aṣ-bu-tim i-za-az a-ta ma-lá-kà a-ma-kam {d}UTU-tap-pá-i ša-i-il₅ a-šu-mì URUDU ša ší-bi₄-a ša ta-áš-ta-na-pá-ra-ni um-ma a-ta-ma ma-lá URUDU SIG₅ ú lá-mu-nam i-ba-ší-ú tí-ir-ta-kà li-li-kam URUDU lá-mu-num i-ba-ší a-na SIG₅ ú-qá-a šu-ma ma-lá i-za-ku-ú tí-ir-tí i-lá-kam <gap> ša ba-at-qá lu-qú-ta-am na-áš-pè-er-tí lá tù-kà-al